SABUY แรลลี่ยาว! บวก 4% “ออลไทม์ไฮต่อเนื่อง” โบรกอัพกำไรปี 65-เป้าใหม่ 23 บ.
SABUY แรลลี่ยาว! บวก 4% “ออลไทม์ไฮต่อเนื่อง” โบรกอัพกำไรปี 65 โต 140% พ่วงเป้าใหม่ 23 บ. โดย ณ เวลา 10:30 น. ราคาอยู่ที่ระดับ 21.20 บาท บวก 0.90 บาท
SABUY แรลลี่ยาว! บวก 4% “ออลไทม์ไฮต่อเนื่อง” โบรกอัพกำไรปี 65 โต 140% พ่วงเป้าใหม่ 23 บ. โดย ณ เวลา 10:30 น. ราคาอยู่ที่ระดับ 21.20 บาท บวก 0.90 บาท
24 ธ.ค. 2564

ผู้สื่อข่าวรายงานว่า วันนี้(24ธ.ค.64)บริษัท สบาย เทคโนโลยี จำกัด (มหาชน) หรือ SABUY ณ เวลา 10:30 น. อยู่ที่ระดับ 21.20 บาท บวก 0.90 บาท หรือ 4.43% สูงสุดที่ระดับ 21.40 บาท ต่ำสุดที่ระดับ 20.20 บาท ด้วยมูลค่าการซื้อขาย 139.43 ล้านบาท ราคาหุ้นทำจุดสูงสุดตั้งแต่เข้าตลาดเมื่อวันที่ 11 พ.ย.2563

ด้านบริษัทหลักทรัพย์ บัวหลวง จำกัด (มหาชน) หรือ BLS ระบุว่า แนะนำ “ซื้อ” พร้อมปรับเพิ่มประมาณการกำไร SABUY ปี 2565 ขึ้น 55% เป็น 466 ล้านบาท เพิ่มขึ้น 140% จากปีก่อน และปรับเพิ่มราคาเป้าหมายจาก 16 บาท เป็น 23 บาท ซึ่งการเติบโตของกำไรจะถึงจุดที่คาดการณ์ไว้ได้จะมาจาก 3 ปัจจัยหลัก คือ 1.การบริการ ATM/CDM หลัง SABUY ประกาศเข้าซื้อ Platt Finserve Co., Ltf. (PFS) ในสัดส่วน 50% โดย PFS จะรับรายได้จากการติดตั้ง และค่าธรรมเนียมการโอนที่ผูกกับบริการ CDM โดย BLS คาดว่ากำไรจะอยู่ราว 300 ล้านบาท ในปี 2565
2.การจับมือกับ FSMART และประกาศตั้งบริษัทร่วมทุนกับ FORTH โดยจะใช้ช่องทางการขาย และการตลาดของทั้ง 2 บริษัทในการโปรโมทธุรกิจของกันและกันรวมถึงการร่วมกันบริหารต้นทุน และตั้งราคาด้วยเช่นกัน ซึ่งเมื่อบริษัทปรับเพิ่มราคาของบางบริการ รายได้ส่วนเพิ่มจะโชว์อยู่ในผลลัพธ์ทางธุรกิจของทั้ง 2 บริษัท และ BLS คาดว่าธุรกิจตู้หยอดเหรียญจะเทิร์นอะราวด์จากขาดทุน 50 ล้านบาท ในปี 2564 เป็นกำไรประมาณ 50-60 ล้านบาท ในปี 2565 และ 3.ขับเคลื่อนสู่ Fintech หลัง SABUY เปิดตัวระบบสินเชื่อสำหรับผู้ใช้งานที่อยู่ในระบบนิเวศของบริษัท เริ่มด้วยบริการ “เปลี่ยนตู้เป็นทุน” ซึ่งจะปล่อยสินเชื่อให้ผู้ประกอบการตู้เติมเงินโดยใช้ตู้เติมเงินออนไลน์เป็นหลักทรัพย์ค้ำประกัน โดย BLS คาดว่าจะมียอดสินเชื่อคงค้างเป็นมูลค่า 500 ล้านบาท ในปี 2565 และมีอัตรากำไรสุทธิอยู่ที่ 10% รวมทั้งจะสามารถทำรายได้เพิ่มขึ้นอีกจากผลิตภัณฑ์ขายประกัน
ทั้งนี้ จาก 3 ปัจจัยข้างต้น จะช่วยเพิ่มยอดขายให้กับ SABUY ประมาณ 370-500 ล้านบาท ซึ่งหากรายได้จากธุรกิจอื่นคงที่ ทั้ง 3 ปัจจัย จะช่วยให้กำไรสุทธิ SABUY เพิ่มขึ้นจาก 194 ล้านบาท ในปี 2564 เป็น 564-694 ล้านบาท ในปี 2565
บริษัทหลักทรัพย์ แลนด์ แอนด์ เฮ้าส์ จำกัด (มหาชน) ระบุว่า Shipsmile มีแผนขยายร้านแฟรนไชส์อีก 2,000 สาขา ในไตรมาส 4/2564 คาดจะผลักดันให้กำไรของ SABUY งวดไตรมาส 4/2564 นิวไฮสูงเกิน 60 ล้านบาท บวกกับกำไรงวด 9 เดือน อยู่ที่ 137 ล้านบาท หนุนให้กำไรปี 2564 อยู่ที่ 200 ล้านบาท เพิ่มขึ้นจากปีก่อนเกือบเท่าตัว
ส่วนปี 2565 รุกขยายเครือข่ายรับส่งพัสดุผ่านการซื้อกิจการ 2 บริษัท คือ Letter Post และ Point Express และเตรียมเปิดบริการตู้  ATM และบริการสินเชื่อ ทำให้ประเมินว่า กำไรของ SABUY ในปี 2565 จะเติบโต 90% จากปีก่อน มาอยู่ที่ 381 ล้านบาท และเพิ่มขึ้นอีกไม่ต่ำกว่า 30% ในปี 2566 แนะนำ “ซื้อ” ราคาเป้าหมาย 21 บาท